কলকাতা পৌরসংস্থা নির্বাচন, ২০২১
কলকাতা পৌরসংস্থা নির্বাচন, ২০২১ আয়োজিত হয় ২০২১ সালের ১৯ ডিসেম্বর ভারতের পশ্চিমবঙ্গ রাজ্যের রাজধানী কলকাতার স্বায়ত্ত্বশাসন সংস্থা কলকাতা পৌরসংস্থার ১৪৪ জন সদস্যকে নির্বাচিত করার জন্য। এই নির্বাচনে মোট ভোটদাতার সংখ্যা ছিল ৪০,৪৮,৩৫৭ জন। ২১ ডিসেম্বর তারিখে নির্বাচনের ফলাফল ঘোষিত হয়। সর্বভারতীয় তৃণমূল কংগ্রেস ১৪৪টি আসনের মধ্যে ১৩৪টি আসনে জয়লাভ করে একক সংখ্যাগরিষ্ঠ দল হিসেবে বোর্ড গঠন করে এবং কলকাতার মহানাগরিক নির্বাচিত হন ফিরহাদ হাকিম। এই নির্বাচনে ভারতীয় জনতা পার্টি ৩টি আসনে, বামফ্রন্ট ২টি আসনে (সিপিআই ও সিপিআই(এম) ১টি করে আসনে), ভারতীয় জাতীয় কংগ্রেস ২টি আসনে এবং নির্দল প্রার্থীরা ৩টি আসনে জয়লাভ করেন।